“เสี่ยวหมี่” เผยรายได้ไตรมาส 2 ปีนี้ เพิ่มขึ้น 15% แต่ต่ำกว่าตัวเลขคาดการณ์ - FINNOMENA
บริษัทเสี่ยวหมี่ คอร์ป ของจีน เปิดเผยถึงรายได้ในไตรมาส 2 ของปีนี้ ระบุว่าขยายตัวเพียงเล็กน้อยราว 15% โดยมีสาเหตุสำคัญมาจากผู้บริโภคที่ซื้อสมาร์ทโฟนในจีนน้อยลง
22 ส.ค. 2562

บริษัทเสี่ยวหมี่ คอร์ป ของจีน เปิดเผยถึงรายได้ในไตรมาส 2 ของปีนี้ ระบุว่าขยายตัวเพียงเล็กน้อยราว 15% โดยมีสาเหตุสำคัญมาจากผู้บริโภคที่ซื้อสมาร์ทโฟนในจีนน้อยลง
โดยรายได้ในไตรมาสที่ 2 ซึ่งสิ้นสุดวันที่ 2 มิ.ย.ที่ผ่านมา เพิ่มขึ้นอยู่ที่ 51.95 พันล้านหยวน จากระดับ 45.24 พันล้านหยวน ในช่วงเดียวกันของปีก่อนหน้านี้ ต่ำกว่าตัวเลขคาดการณ์ของนักวิเคราะห์ที่คาดไว้ 53.52 พันล้านหยวน
จากการที่เศรษฐกิจจีนกำลังอยู่ในช่วงชะลอตัว อันเกิดจากปัจจัยต่างๆ ทั้งจากภายในและภายนอกประเทศ รวมถึงการแข่งขันที่รุนแรงขึ้น โดยหัวเว่ย คู่แข่งคนสำคัญของเสี่ยวหมี่ สามารถคว้ามาร์เก็ตแชร์ในตลาดจีนได้มากขึ้น
จากการที่ผู้บริโภคชาวจีนให้ความสนใจกับประเด็นข้อพิพาทระหว่างจีนกับสหรัฐอเมริกา โดยมี “หัวเว่ย” เป็นหนึ่งในเหยื่อทางธุรกิจของจีนที่ได้รับผลกระทบ จึงทำให้ชาวจีนหันไปสนับสนุนการซื้อหัวเว่ยมากขึ้น
ที่มา : https://www.prachachat.net/world-news/news-362643
แท็ก:
แชร์บทความ: